jkorsvik/nowiki_second_scrape_merged huggingface dataset:
Mrs. Einstein

Mrs. Einstein er en nederlandsk vokaljentegruppe som ble dannet i 1988. Gruppa fremførte alle seks bidragene i Nationaal Songfestival i 1997, og vant med sangen «Niemand heeft nog tijd», og de representerte dermed hjemlandet i Eurovision Song Contest samme år.
I den internasjonale finalen ble «Niemand heeft nog tijd» fremført av gruppas fem daværende medlemmer, Linda Snoeij, Marjolein Spijkers, Saskia van Zutphen, Suzanne Venneker og Paulette Willemse. Sangen ble nummer 22 med fem poeng, og ble liggende åtte uker på den nederlandske singellisten, med en 65.-plass som beste plassering.Etter 2010 har gruppa bestått av Saskia van Zutphen og Paulette Willemse.


== Diskografi ==
1997: Goes Europe, utgitt på Columbia Records


== Referanser ==


== Eksterne lenker ==
(nl) Offisielt nettsted 
(en) Mrs. Einstein – kategori av bilder, video eller lyd på Commons 
(en) Mrs. Einstein på Discogs 
(en) Mrs. Einstein på MusicBrainz
Håøya fort (andre betydninger)

Håøya fort kan vise til forskjellige festningsverk :

Håøya fort, nedlagt kystfort i Færder, en del av Oslofjord festning.
Håøy fort, nedlagt kystfort på Flatøy i Meland.
Installasjoner på Håøya ved Drøbak; deler av Oscarsborg festning.
Bergmanns regel

Bergmanns regel eller Bergmanns lov (introdusert i 1847) er en hypotese som hevder at «hos jevnvarme (varmblodige) arter har kroppsstørrelsen en tendens til å øke når gjennomsnittstemperaturen i miljøet synker». Altså, jo kaldere klima arten lever under, dess større blir den fysisk. individer som lever nær polene blir altså fysisk større enn individer som lever nær ekvator, forutsatt at de er av samme art.
Senere har hypotesen blitt motbevist en rekke ganger. Blant annet gjennom at det lille rovpattedyret snømus (Mustela nivalis) har en omvendt strategi. Den blir altså mindre og mindre til lenger nord den lever. Andre har senere forsøkt å hevde lignende hypoteser, for eksempel at det er hjertets volum og transportegenskaper påvirker variasjonen kroppsstørrelse i henhold til breddegradene. I 2011 lanserte Michael A. Huston og Steve Wolverton en ny hypotese for geografisk variasjon i kroppsstørrelse basert på tilgjengeligheten av næring.Teoriens far var den tyske zoologen Carl Bergmann (født 18. mai 1814 – død 30. april 1865), som egentlig het Carl Georg Lucas Christian Bergmann.


== Referanser ==
Strömgrens kule

Strömgrens kule viser til en teori utledet av Bengt Strömgren i 1937, og som senere ble kalt opp etter ham. Innen teoretisk astrofysikk, kan det være en kule av ionisert hydrogen (H II) rundt en ung stjerne med spektralklassene O eller B. Rosettåken er det mest fremtredende eksempelet av denne typen emisjonståke fra H II-regioner.


== Litteratur ==
Strömgren, Bengt. (1939). «The Physical State of Interstellar Hydrogen». The Astrophysical Journal. 89: 526–547. Bibcode:1939ApJ....89..526S. doi:10.1086/144074. 
McCullough Peter R. (2000). «Modified Strömgren Sphere». Publications of the Astronomical Society of the Pacific. 112 (778): 1542–1548. Bibcode:2000PASP..112.1542M. doi:10.1086/317718. 
Struve Otto, Elvey Chris T. (1938). «Emission Nebulosities in Cygnus and Cepheus». The Astrophysical Journal. 88: 364–368. Bibcode:1938ApJ....88..364S. doi:10.1086/143992. 
Kuiper Gerard P., Struve Otto, Strömgren Bengt (1937). «The Interpretation of ε Aurigae». The Astrophysical Journal. 86: 570–612. Bibcode:1937ApJ....86..570K. doi:10.1086/143888. CS1-vedlikehold: Flere navn: forfatterliste (link)
Knut Ove Eliassen

Knut Ove Eliassen (født 26. oktober 1959) er professor ved Institutt for Nordistikk og litteraturvitenskap ved NTNU.
Hans forskingsinteresser er 1700-tallets litteratur (spesialområde: fransk litteratur og poetikk/estetikk) samt 1600-tallets litteratur (spesialområde: barokk litteratur og kunst). Han har også skrevet om det tyvende århundrets litteraturteori og estetikk med særlig kompetanse i kontintental teori, i første rekke nyere fransk filosofi (Foucault, Deleuze, Lyotard, Derrida, m. fl) og ’Frankfurterskolen’ (Adorno og Benjamin). 
Eliassen ble utdannet Cand. mag. (Universitetet i Trondheim 1984), Maîtrise de philosophie, Université Panthéon-Sorbonne (Paris I) (1986), Cand.philol. (Universitetet i Oslo 1987) og Dr.philos. Universitetet i Trondheim, AVH 1994.
Han har stått bak en rekke oversettelser og utgivelser av fagbøker.


== Eksterne lenker ==
Side hos NTNU
Svømming under EM i svømmesport 2014 – 200 meter fri menn

Øvelsen Mennenes 200 meter fri under Europeisk langbanemesterskap i svømming 2014 ble avholdt 19.–20. august.


== Rekorder ==
Før konkurransen var gjeldende verdens-, europa- og mesterskapsrekord som følger.


== Resultater ==


=== Forsøksheat ===
Forsøksheatene ble avholdt kl. 09.30.


=== Semifinaler ===
Semifinalene ble avholdt i kl. 19.15.


==== Semifinale 1 ====


==== Semifinale 2 ====


=== Finale ===
Finalen ble avholdt kl. 18.52.


== Referanser ==
Terra typica

Terra typica (lat. betyr typisk landskap) er et begrep innen biologisk systematikk som refererer til det habitatet der en art (altså nominatformen) først beskrives vitenskaplig. Habitatet trenger således ikke å være det mest typiske eller vanlige for arten.


== Referanser ==
Tetthetsgradient

En tetthetsgradient innebærer en gradient, det vil si en (oftest stegløs) forandring i tettheten avhengig av posisjonen. Et eksempel er tettheten til jordens atmosfære, der tettheten avtar med økende høyde.
Tetthetsgradienter forekommer også i faste materialer. For eksempel har de fleste treslag størst tetthet i midten av stammen – i kjerneveden. Utover mot barken avtar tettheten langsomt. Den såkalte müslieffekten er et eksempel på hvordan tetthetsgradienter oppstår i pulverblandinger. Hvis pulver av ulike tettheter først blandes og siden ristes i en beholder, vil lette partikler stige oppover mens tyngre partikler synker nedover. Over tid vil det bli en øvre halvdel med lette partikler og en nedre del med tyngre partikler. En tetthetsgradient oppstår altså i pulverblandingen, til tross for at tettheten til de enkelte partiklene ikke forandres.


== Litteratur ==
Herndon, J. Marvin (9. mai 1994). «Planetary and Protostellar Nuclear Fission: Implications for Planetary Change, Stellar Ignition and Dark Matter Proceedings». Mathematical and Physical Sciences (engelsk). 445 (1924): 453-461. CS1-vedlikehold: Dato og år (link)
Herndon, J. Marvin (23. januar 1996). «Substructure of the inner core of the Earth» (engelsk). 93 (Issue 2): 46-648. CS1-vedlikehold: Dato og år (link)
Roberto Bellarosa

Roberto Bellarosa (født 23. august 1994 i Wanze, Vallonia) er en belgisk vokalist som ble berømt etter å ha vunnet den første utgaven av The Voice Belgique i 2012. Han ble kjent internasjonalt da han representerte Belgia i Eurovision Song Contest i Malmö i 2013 med poplåten «Love Kills», hvor han ble nummer 12 i finalen.


== Diskografi ==


=== Album ===


=== Singler ===


== Referanser ==


== Eksterne lenker ==
Offisielt nettsted 
(en) Roberto Bellarosa – kategori av bilder, video eller lyd på Commons 
(en) Roberto Bellarosa på Internet Movie Database 
(en) Roberto Bellarosa på Apple Music 
(en) Roberto Bellarosa på Discogs 
(en) Roberto Bellarosa på MusicBrainz 
(en) Roberto Bellarosa på SoundCloud 
(en) Roberto Bellarosa på Spotify 
(en) Roberto Bellarosa på Songkick 
(en) Roberto Bellarosa på Last.fm 
(en) Roberto Bellarosa på Genius — sangtekster 
(en) Roberto Bellarosa på AllMusic 
Roberto Bellarosa på Instagram 
Roberto Bellarosa på Myspace
Svømming under EM i svømmesport 2014 – 400 meter fri menn

Øvelsen Mennenes 400 meter fri under EM i svømmesport 2014 ble avholdt 18. august.


== Rekorder ==
Før konkurransen var gjeldende verdensrekord, europarekord og mesterskapsrekord var som følger:


== Resultater ==


=== Forsøksheat ===
Forsøksheatene ble avholdt kl. 09.30.


=== Finale ===
Finalen ble avholdt kl. 18.07.


== Referanser ==
Andreas Kirkerup

Andreas Johannes Kirkerup (født 9. juni 1749 i København, død 22. oktober 1810 samme sted) var en dansk klassisistisk arkitekt, hoffbyggmester og brannmajor.
Han gikk først i tømmerlære hos Johan Boye Junge og deretter på Kunstakademiet under C.F. Harsdorff.
Han er særlig kjent for å ha tegnet flere store herregårder, i tillegg til at han spilte en vesentlig rolle i gjenoppbyggingen av København etter bybrannen i 1795 sammen med blant andre Andreas Hallander og Johan Martin Quist.
Kirkerup var arkitekt for Ingeniørkorpset og ble utnevnt til hofftømrermester i 1775 og hoffarkitekt i 1791. Han var en av Harsdorffs dyktige elever, men led samtidig også i en viss grad under at de fleste oppgaver gikk til læremesteren og ikke til ham selv. Samtidig spente Kirkerups innsats vidt – fra herregårder og lystanlegg til borgerhus og offentlige militærbygninger. Liselund og Næsseslottet er to verk av Kirkerup, og som sammen med Det kinesiske lysthus i Frederiksberg Have er blant hans mest kjente bygninger. Stort sett alle Kirkerups verk som fremdeles eksisterer har blitt fredet.
Parallelt med utdannelsen på Akademiet ble han i 1772 sprøytemester i brannkorpset og steg i gradene inntil han i 1801 ble 1. meddirektør og i 1803 brannmajor. I egenskap av brannmajor ledet han slukkingen under Københavns bombardement i 1807, hvor han kom alvorlig til skade og døde tre år senere av skadene han hadde pådratt seg. I 1808 ble han ridder av Dannebrogordenen.


== Utvalgte verk ==
Corselitze på Falster (1775–77)
Næsseslottet, (1783)
Arresødal i Frederiksværk (1786)
Liselund på Møn (1782)
Hestgardekasernen, København (1792)
Brede hovedbygning, Kongens Lyngby (1795)
Store Frederikslund (1782–90)
Det Gamle Ridehus  i Grønnegades kaserne i Næstved (1799)
Det kinesiske lysthuset i Frederiksberg Have (1799–1801)


== Referanser ==


== Eksterne lenker ==
(en) Andreas Kirkerup – kategori av bilder, video eller lyd på Commons 
(da) Andreas Kirkerup på Kunstindeks Danmark / Weilbachs Kunstnerleksikon
Eta Carinaetåken

Eta Carinaetåken, også kjent som NGC 3372, er en stjernetåke i Melkeveien, beliggende ca. 8 000 lysår fra oss. Stjernetåken ligger i stjernebildet Kjølen, som ikke kan ses fra den nordlige halvkulen. Eta Carinaetåken er det området av Melkeveien for det dannes flest nye stjerner.


== Referanser ==


== Eksterne lenker ==

(en) Carina Nebula – kategori av bilder, video eller lyd på Commons 
(en) Eta Carinaetåken i SIMBAD
Love Kills

«Love Kills» er en poplåt med den belgiske vokalisten Roberto Bellarosa, med tekst og musikk skrevet av Andreas Anastasiou, Iain Farquharson og Jukka Immonen. Sangen vant den belgiske musikkonkurransen Eurovision: À vous de choisir la chanson! i 2013, og representerte dermed landet i Eurovision Song Contest 2013.
«Love Kills» ble nummer fem i den første semifinalen, og kvalifiserte seg videre til finalen hvor den ble fremført som den sjette melodien. Den ble nummer 12 med 71 poeng, hvorav 12 fra Nederland og 3 fra Norge.


== Listeplasseringer ==


== Poeng gitt i Eurovision Song Contest ==
Oversikt over hvor mange poeng som ble gitt til «Love Kills» i finalen av Eurovision Song Contest 2013:
Før musepekeren over flagget for å se landsnavnet. Land som ikke ga poeng til Belgia er ikke med i oversikten.


== Referanser ==
NGC 7822

NGC 7822 er en ung stjernedannende region i stjernebildet Kefeus. Regionen omfatter strålingsregionen utpekt som Sharpless 171, og den unge stjernehopen Berkeley 59, og det antas at regionen ligger 800–1 000 parsec (2 600–3 300 ly) unna. De yngste komponentene anslås å ikke være mer enn noen få millioner år gamle. Regionen inneholder også en av de varmeste stjernene oppdaget innenfor 1 kpc fra solen, kalt BD+66 1673, med en overflatetemperatur nær 45 000 K og en luminositet ~100 000 ganger solens.


== Referanser ==
Narvik Skøyteklubb

Narvik Skøyteklubb (stiftet 13. november 1927 som Skøyteklubben «Tor») er et særidrettslag for hurtigløp på skøyter, langløp på skøyter, rulleskøyter og tidligere kortbaneløp på skøyter og bandy i Narvik og omegn. Skøyteklubben er medlem av NIF gjennom Nordland idrettskrets, og Norges skøyteforbund gjennom Nord-Norsk skøytekrets. Som skøyteklubb hjemmehørende i Narvik kommune er de også medlem av idrettens kontaktutvalg i kommunen.
Skøyteklubben har sin tilhørighet ved Fagernes idrettsbane. Tidligere brukte de også Narvik stadion.
Rekrutteringen skjer i hovedsak fra nærområdet.


== Historie ==
En skøyteklubb ble nevnt allerede i 1914, men den ble vekk. I et samarbeid mellom Einar Mosling og Paul Staksrud (bror av skøyteløperen Michael Staksrud) høsten 1927 ble skøyteklubben gjenskapt. Klubben endret derimot navnet fra det gamle «Tor» til Narvik Skøyteklubb i 1929 og ble ved navneskiftet også medlem i skøyteforbundet. Bandy-avdelingen gikk senere over til eget lag.


== Arrangement ==
Klubben har vært arrangør av nasjonalt mesterskap på skøyter:

Allround-NM 1967 for junior herrer, på Narvik stadion (4.–5. februar 1967) – Mester ble Dag Fornæss, Hamar IL.Maraton-NM på skøyter ble et offisielt NM på skøyter etter forslag på Skøytetinget under tingforhandlingene på Müllerhotell, Otta 7.–8. juni 1986, etter innkommet forslag fra Narvik Skøyteklubb.Arrangør av Beisfjordrullet, et rulleskøyteløp fra bydelen Fagernes innover mot Beisfjord og tilbake.


== Kjente løpere ==
Lill-Anita Hansen – deltager i Kortbaneløps-VM 1990 i Amsterdam.
Larita Hansen – 2 ganger norgesmester i maraton-NM på skøyter for damer (1989 og 1990).
Ragnvald Næss – 5 sølvmedaljer og 4 bronsemedaljer i VM for veteraner.
Linda Lundell – bronse i sprint-NM på skøyter for junior 1987 og en tid uoffisiell bestenotering for junior damer på den daværende uoffisielle distansen på 10 000 meter i perioden mars 1987–mars 2006.
Ørjan Eilivsen – 1 bronse i allround-NM på skøyter junior 1995 og 2 bronse i enkeltdistanse-NM på skøyter junior 1995 på henholdsvis 3 000 meter og 5 000 meter.
Fotball-spilleren og landslagstreneren Per-Mathias Høgmo – konkurrerte som skøyteløper som medlem av Narvik SK i sesongene 1975/76 til og med 1986/87-sesongen.


== Referanser ==


== Litteratur ==
Ytreberg, Nils A. (1896-1987) (1954). «Samfunns- og kulturliv i mellomkrigsårene». Narviks historie. Narvik: Narvik kommune. s. 456. 
Berg, Per-Helge (1948-) (1999). «Bokhandler og idealist – Einar Mosling (1893–1959)». NorEngros: NB engros AS : 100 år 1899-1999. Narvik: NB engros. s. 27. 


== Eksterne lenker ==
Offisielt nettsted
Narvik SK

Narvik SK kan være en forkortelse for:

Narvik Skiklubb
Narvik Skøyteklubb
Narvik Slalåmklubb
Gleðibankinn

«Gleðibankinn» (norsk: gledesbanken) er en islandsk popsang med gruppa ICY. Sangen var Islands bidrag i Eurovision Song Contest 1986 – landets første deltakelse i konkurransen – etter at den vant Söngvakeppni sjónvarpsins i 1986. Tekst og musikk er skrevet av Magnús Eiríksson. Gruppa ICY besto av Pálmi Gunnarsson, Helga Möller og Eiríkur Hauksson.
I den internasjonale finalen i Bergen ble «Gleðibankinn» fremført som den sjette melodien, med Gunnar Þórðarsson som dirigent. Sangen ble nummer 16 av 20 med 19 poeng. Sangens tittel kan oversettes til gledesbanken, og handler om at man kan se på glede som noe som står på en konto i gledesbanken. På denne kontoen skal man aldri sette inn, men bare ta ut glede.  Den engelske versjonen av sangen har tittelen «Bank of Fun».


== Poeng gitt i Eurovision Song Contest ==
Oversikt over hvor mange poeng som ble gitt fra enkeltjuryer til «Gleðibankinn» i Eurovision Song Contest 1986:


== Referanser ==
Ossi Runne

Yrjö Osvald «Ossi» Runne (født Rundberg 23. april 1927 i Vyborg som da var i Finland, død 5. november 2020 i Helsingfors) var en finsk trompetist, orkesterleder, komponist og plateprodusent. Han studerte fiolin ved musikkinstituttet i Vyborg og ble evakuert til Helsingfors sammen med familien under Vinterkrigen.Runne var i en periode på 1950-tallet orkesterleder for China Variety Orchestra i Stockholm og ble hoveddirigent for Yleisradios nasjonale radioorkester i 1965, og senere også for Yle TV1s orkester. Han pensjonerte seg fra begge stillingene i 1992.Fra 1966 til 1989 dirigerte Runne 22 finske bidrag i Eurovision Song Contest. I 1981 og i 1990 var han Yles kommentator under finalene, og i 1966 hadde han skrevet tekst og musikk til bidraget «Playboy». I 2003 skrev Runne biografien Trumpetilla ja tahtipuikolla om seg selv.Runne døde 5. november 2020 etter langvarig sykdom.


== Band ==
Band knyttet til Ossi Runne:
1944–1945: Ossi Runnen kvintetti (dirigent og trompetist)
1945–1948: Ossi Aallon orkesteri (trompetist)
1948–1949: Toivo Kärjen yhtye (trompetist)
1950–1951: Olle Lindströmin orkesteri (trompetist)
1951–1953: Erkki Ahon orkesteri (trompetist)
1954–1955: Ossi Runnen orkesteri (dirigent og trompetist)
1955–1956: Al Stefanon orkesteri (trompetist)
1956–1957: China Variety Orchestra (kapellmester)


== Referanser ==


== Eksterne lenker ==
(en) Ossi Runne – kategori av bilder, video eller lyd på Commons 
(en) Ossi Runne på Internet Movie Database 
(en) Ossi Runne hos The Movie Database 
(en) Ossi Runne på Discogs 
(en) Ossi Runne på MusicBrainz 
(en) Ossi Runne på AllMusic
EM i svømmesport 1927

Europamesterskapet i svømmesport 1927 fant sted fra 31. august til 4. september i Bologna, Italia. Svømmeøvelsene foregikk i langbanebasseng. Øvelser for kvinner var med for første gang.


== Medaljetabell ==
      Vertsnasjon 


== Medaljeoversikt ==


=== Stuping ===
MennKvinner


=== Svømming ===
MennKvinnerNøkkel: VR – Verdensrekord


=== Vannpolo ===


== Eksterne lenker ==
«European Swimming Championships (Men)». GBRSPORTS.COM. 
«European Swimming Championships (Women)». GBRSPORTS.COM.
Werner Skowron

Werner Skowron (født 30. oktober 1943 i Rückers Landkreis Glatz, død 18. mars 2016 i Fredersdorf-Vogelsdorf, Märkisch-Oderland, Brandenburg) var en tysk politiker (CDU i DDR/CDU). Han var i 1990 fungerende (tysk: kommissarisch) finansminister i DDR og den siste i embetet før DDR opphørte som egen stat og gikk inn i Forbundsrepublikken. I perioden 20. desember  1990 til 1994 medlem av Forbundsdagen. Skowron var siden aktiv i lokalpolitikken i Berlin.


== Referanser ==
Phillip Sjøen

Phillip Sjøen (født 24. desember 1995) er en norsk tidligere skihopper, som representerte Bekkelaget SK og treningsteamet Kollenhopp. I sesongen 2015/16 var han på det norske A-landslaget.
Han er fra Fagerstrand.


== Karriere ==
Sjøen ble juniorverdensmester i laghopp i februar 2012. Han debuterte i Kontinentalcupen 28. januar 2012 i Bischofshofen. I seniorsammenheng slo han gjennom internasjonalt i Sommer Grand Prix i 2014 der han vant to renn i Hakuba i Japan. Vintersesongen 2014 hoppet Sjøen en rekke renn i Kontinentalcupen.
I 2014 ble han Nasjonalt norsk mester i laghopp senior og junior, samt junior liten bakke. I senior-NM liten bakke tok han sølv.
En alvorlig kneskade holdt Sjøen borte fra konkurranser et helt år fra september 2012 til august 2013.
Under junior-VM på ski 2015 i Almaty tok han bronse individuelt i normalbakke og gull i laghopp sammen med Joacim Ødegård Bjøreng, Halvor Egner Granerud og Johann André Forfang.
Han la opp høsten 2016 på grunn av manglende motivasjon.


== Resultater verdenscup ==


== Referanser ==


== Eksterne lenker ==
(en) Phillip Sjøen – kategori av bilder, video eller lyd på Commons 
(en) Phillip Sjøen på Internet Movie Database 
(en) Phillip Sjøen – FIS (skihopping)
Rullefelt

Et rullefelt (engelsk: scrollbar) er et begrep innenfor elektronisk databehandling. Innenfor grafiske brukergrensesnitt er det navnet på et grafisk styreelement som gjør det mulig å la tekst, bilder eller andre ting rulle over en skjerm, et vindu eller en visningsport. I de aller første grafiske brukergrensesnittene var dette kjent som et «håndtak» (handle). 


== Referanser ==
«Gedser Rev» (fyrskip)

«Gedser Rev» er et dansk fyrskip bygget ved N.F. Hansens verft i Odense i 1895. Det ble tatt ut av tjeneste i 1972 og plassert på Holmen i København, hvor det ble lagt ut til salg.«Gedser Rev» ble kjøpt av Nationalmuseet ved hjelp av en donasjon fra  A.P. Møller og Hustru Chastine Mc-Kinney Møllers Fond til almene Formaal og ligger i Nyhavn som museumsskip.«Gedser Rev» – Fyrskip No. XVII – er bygget av ek, er 33, 6 meter langt og 6, 4 meter bredt.


== Referanser ==


== Eksterne lenker ==
Offisielt nettsted 
(en) Fyrskib No. XVII Gedser Rev (ship, 1895) – kategori av bilder, video eller lyd på Commons
Vattenfall Cyclassics 2014

Vattenfall Cyclassics 2014 var den 19. utgaven av sykkelrittet Vattenfall Cyclassics. Rittet gikk over 245,9 km den 24. august 2014, og ble kjørt i området rundt Hamburg i Tyskland.


== Lag ==
I tillegg til de 18 WorldTourlagene fikk ett UCI ProContinental-lag delta:


== Resultater ==


== Eksterne lenker ==
Offisielt nettsted 
Offisiell nettside (de)
Resultater på ProCyclingStats
Martin Krasnik

Martin Krasnik (født 22. juni 1971 i København) er en dansk journalist som siden 2017 har vært sjefredaktør i Weekendavisen.
Han er av dansk-jødisk herkomst som sønn av lege og professor Allan Krasnik og bioanalytiker Else Thorbjørnsen, og vokste opp i København og Jerusalem. Han anser seg selv som ikke-religiøs. Han gikk på den jødiske folkeskolen Carolineskolen, og tok studentereksamen ved Ordrup Gymnasium i Charlottenlund. Krasnik er kandidat i statsvitenskap fra Københavns Universitet, og har også studert ved Det hebraiske universitetet i Jerusalem og London School of Economics.Krasnik begynte som praktikant i Weekendavisen i 1994. Som 27-åring ble han medlem av sjefredaksjonen i avisen, etter noen år som korrespondent i Jerusalem og London. Mellom 2003 og 2005 hadde han et opphold i aktualitetsprogrammet Deadline på DR2, der han fikk sitt gjennombrudd med sin konfronterende intervjustil. Krasnik var Amerika-korrespondent i Weekendavisen fra 2005 til 2010 og programleder i det utenrikspolitiske aktualitetsprogrammet Ellemann|Lykketoft, med Uffe Ellemann-Jensen og Mogens Lykketoft som faste kommentatorer, på TV 2 NEWS fra 2010 til 2012. Fra 2012 til 2016 var han tilbake som programleder i Deadline. I 2016 gikk han til en stilling som journalist i Weekendavisen, hvor han i 2017 ble sjefredaktør.


== Bibliografi ==
2008 – Min amerikanske drøm. På jagt efter stjernerne.
2005 – De retfærdige. En islamisk stafet.


== Referanser ==
RS 66 «Skomvær II»

RS 66 «Skomvær II» var en redningskrysser bygd i stål for Redningsselskapet og sjøsatt i 1960. Hun var av samme type som RS 61 og RS 62, og var som disse bygd ved A/S Stord Verft (nå kjent som Aker Solutions Stord). «Skomvær II» var 26,46 meter lang, og hovedmotoren på 525 hk ga en marsjfart på 11 knop.
RS «Skomvær II» var finansiert ved innsamling gjennom Skomvær-aksjonen i NRK. Det var Erik Bye som fikk ideen til innsamlingen, og den innbrakte 1,55 millioner kroner, som finansierte byggingen. Navnet fikk den etter stålbarken Skomvær.


== «Skomvær II» blir til «Hans Hansson» ==
I 1986 ble «Skomvær II» solgt til det svenske Sjöräddningssällskapet, og fikk navnet «R/K Hans Hansson». Skipet ble videresolgt i 1997 til utenlandske eiere.Skipet ble videresolgt i 2018 til selskapet Quixote Expeditions, som beholdt navnet «Hans Hansson». Den nye eieren tilbyr krysninger i farvannene rundt Falklandsøyene og Syd-Georgia, og kundene kan blant annet være film- og TV-team, samt vitenskapelige ekspedisjoner.


== Referanser ==


== Eksterne lenker ==
(en) RS «Skomvær II» – Den internasjonale sjøfartsorganisasjonen 
RS 66 «Skomvær II» Redningsselskapet
Hardanger Energi

Hardanger Energi AS er et energiselskap i Ullensvang kommune i Hordaland. Det har som formål å produsere, omsette, og overføre elektrisk kraft innenfor konsesjonsområdet.
I november 2010 skiftet selskapet navn fra Indre Hardanger Kraftlag AS til Hardanger Energi AS. 
I juli 2011 fusjonerte selskapet med Jondal Energi AS.
Selskapet er et kommunalt eid aksjeselskap, eid av Eidfjord, Ulvik og Ullensvang kommuner.
Administrasjonen ligger i Kinsarvik.
Selskapet eier og driver seks kraftverk:

Eidesfossen kraftverk
Folkedal kraftverk
Haugafossen kraftverk
Kinso kraftverk
Tveitafoss kraftverk
Ulvik I kraftverk


== Kilder ==
Hardanger Energi